Laulud nagu «Nüüd hingvad inimesed», «Mu süda, ärka üles», «Kuis pean vastu võtma», «Nüüd tõstkem rõõmuhääli» või «Ma laulan suust ja südamest» näitavad ka veel eesti tõlkes lauluraamatus Gerhardti luulele iseloomulikke tunnuseid: näiliselt lihtne keel, mis aga tõesti on meisterlik, arusaadavad pildid, keele musikaalsus, ehtne, sundimatu jumalakartlikkus. Gerhardti laulud lähevad südamesse.